Pókháló-szövő Psocida. 



Irta Biró Lajos. 



Erdőszélen, utak mellett, kertekben már messziről szembe- 

 tűnik egy-egy fa, a melynek egyik oldala fel egész az ágakig 

 finom selymes pókhálószerű lepellel van bevonva. Különösen fel- 

 tűnik eső után, mikor a fatörzsön lefolyó víztől barnára van itatva 

 a fa kérge, de a lepel alatt egészen száraz marad. 



Ha a leplet bolj^gatjuk, apró Psocida-lárvák és nymphák 

 nienekűlő csoportja tűnik szeműnkbe. A kifejlett szárnyas rovar 

 ritka köztűk, a miről azt gondolom, hogy ezek kifejlődésük után 

 azonnal elhagyják a társaságot, s új telep alapításához látnak. 



A hazai Psocidák közül is sokat találni társaságban, úgy 

 lárva korukban mint kinőtten, de ezeket bizon3'^ára csak a táplálék 

 bősége hezza össze. Most először van alkalmam ilyen Psocida- 

 társaságot megfigyelni, azért részletesebben megemlékezem róla. 



Különben nem egészen újság előttem, mert már Uj-Guineában 

 is szemembe tűntek, de ott véletlenül épen az Embidákkal közö- 

 sen foglalták el egy fa oldalát s azt kellett hinnem, hogy ezek 

 elhagyott szövedékeit foglalták el. Singaporeban azonban egy- 

 magukban leltem őket. 



Rendesen olyan fák derekára telepednek, a melynek valamely 

 ága vagy görbűlése megvédi őket az eső ellen ; a törzsön leszivárgó 

 esővizet a sűrű szövet tartja fel és vezeti félre. 



A szövet nagy felületet borit be, az alkalmas helyhez képest 

 15 — 30 cm, szélességben sl — 2 métertől 6 — 8 méternyi magasan. 



A szövet minőségét a küldött kéregdarabok tűntetik fel. 

 Látni rajtuk, hogy a kéreg egyik kidudorodásától a másikig finom 

 vékony fehér szálak vannak kifeszítve, minden irányban, sűrűen, 

 olyan sűrűen, hogy minden szövés nélkül vékony, áthatolhatatlan 

 réteget képeznek. A legtöbb szál iránya felülről lefelé halad, a 

 mitől a lepel olyannak látszik, mintha felülről lefelé erősen feszítve 

 volna, oldalt pedig alig. Felül egynemű a szövet, ajtókat nem 

 hagynak rajta, csak a hol véletlenül elszakad, vagy a kéregben 

 kifejlődő bogarak eltávozásukkor lyukat ütnek rajta, ott van valami 

 nyilas ; a kicsinyeket nem is javítják ki, csak a nagyobb hiányokat; 

 kefével nagy foltokat ütöttem a leplen, de 3 — 4 nap alatt rende- 

 sen újra befonták. 



